kardosdrur/scandi-wiki huggingface dataset:
Jekt

Jekt er betegnelse for en norsk bred, mindre sejlbåd, de ældste uden fast dæk og sædvanligvis med kun én mast. Jekte førte råsejl. Over råsejlet kunne jekte føre et topsejl. Enkelte jekte blive omriggede med to master, og førte da skråsejl på mesanmasten, som stod mest i agter. Disse fartøjer blev kaldt jekte-galeaser. Med tiden fik jekterne halvdæk for- og agterude, under tiden også langs siderne. I stedet for dæk midtskibs havde jekten løse flak, som beskyttede lasten. Disse kunne hæves, hvis lasten var højere end skandækket. Betegnelserne jagt og jekt er ikke det samme og de bliver ofte fejlagtig brugt om hverandre. Under sejl er den mest iøjnefaldende forskel jektens råsejl og den høje forstævn mod jagtens gaffelrig med bovspryd.

Jekterne var klinkbyggede på nordisk manér. De blev bygget efter lokale håndværkstraditioner langs kysten i Norge fra Vestlandet og nord over. Bygningen hvilede på bådebyggerens erfaring, uden tegninger eller modeller. Enkelte af de sidste jektene blev ombyggede til kravel enten ved, at klinkehuden blev skiftet ud med kravelhud, eller at kravelhud blev lagt uden på klinkehuden.

I over 400 år blev jekterne brugt som fragtfartøj langs de norske kyster, fra Vestlandet og nord over. Fra Nordnorge var lasten ofte tørfisk syd over, ofte til Trondhjem eller Bergen, og ofte træmaterialer nord over. Også på Vestlandet blev jekterne brugt til større handelsrejser (fra Sogn, Sunnhordland og Rogaland, til Bergen eller Stavanger); her var lasten til byen ofte træprodukter, frugt, ved, levende dyr og andet.

Størrelsen på en jekt blev opgivet i antal tønder og ikke som mål i længde og bredde. Formen og de løse flakene gjorde den særligt godt egnet til fragt af tørfisk, som havde lav vægt, men fyldte meget. Lasten kunne derfor stables til langt over skandækket. I løbet af anden halvdel af 1800-tallet gik småskibsbyggerne over til at lave kravelbyggede jagter. Disse havde overvejende samme funktion som jektene, men egnede sig bedst til klipfiskefart og lignende. Jagte kunne ikke laste tørfisk op over masten som jekterne kunne, fordi riggen ville komme i vejen.

Litteratur 
 Bernhard Færøyvik, Inshore Craft of Norway, Grøndahl & Søn Forlag, Oslo, 1979  (Ebok fra bokhylla.no)
 Gøthe Gøthesen, Norskekystens fraktemenn : om seilfartøyer i kystfart, Grøndahl & Søn Forlag, Oslo, 1980  (Ebok fra bokhylla.no)
 Olav Helseth, Jektfarten i Salten etter 1814, Norsk Sjøfartsmuseum, Oslo 1938 (Ebok fra bokhylla.no)

Eksterne henvisninger 
 Jekta Pauline 
 Jekta Anna Karoline 
 Fotografier fra galleri Nor med jekter som motiv

Skibstyper
Norge
Opvarmning (sport)

Ved opvarmning hæves ens kropstemperatur, specielt temperaturen i muskler og led.

Sport
Saw III

Saw III er en amerikansk film fra 2006 instrueret af Darren Lynn Bousman på grundlag af manuskript af Leigh Whannell og historie af James Wan og Whannell. Filmen er i genren gyser-horror.

Medvirkende
 Tobin Bell som Jigsaw/John
 Shawnee Smith som Amanda
 Angus MacFadyen som Jeff
 Bahar Soomekh som Lynn
 Dina Meyer som Kerry
 J. LaRose som Troy
 Debra McCabe som Danica
 Kim Roberts som Deborah
 Dylan Trowbridge som Paramedic
 Alan Van Sprang som Chris

Eksterne henvisninger 
 
 

Amerikanske film fra 2006
3
Gyserfilm fra USA
Engelsksprogede film
Protoplanet

Protoplaneter er store planetære embryoner, som bliver dannet gennem samlingen af stof, der er i kredsløb omkring unge stjerner. En protoplanet bliver til en planet, hvis den samler nok masse til at opnå hydrostatisk ligevægt.

Se også

 16 Psyche

Himmellegemer
Rhadamantys

Rhadamantys (Ῥαδάμανθυς Rhadamanth(y/o/u)s) var ifølge græsk mytologi en vis konge, der var søn af Zeus og Europa. Han var bror til Sarpedon og Minos.

Ifølge myten var Rhadamanthys konge over Kreta inden sin bror Minos, som fordrev ham. Han flygtede til Boiotien, hvor han giftede sig med Alkmene.

Ifølge Homer og Pindar blev han efter sin død Kronos' medregent i Elysion, hvorimod Vergil gør ham til dommer i Tartaros.

Kilder 

 

Personer i græsk mytologi
Konger i græsk mytologi
Thiou

Thiou er en flod i Frankrig. Den er kun ca 3,5 km lang, og regnes som en af de korteste floder i Frankrig. Floden løber i departementet Haute-Savoie i regionen Rhône-Alpes og afvander Annecysøen og løber ud i floden Fier, som er en biflod til Rhone.

Thiou har et malerisk forløb ind gennem den pittoreske by Annecy, som den deler i to. Flodens løb minder om en kanal, og er medvirkende til, at Annecy også benævnes 'Alpernes Venedig'.

Ved industrialiseringen op gennem det 19. århundrede leverede Thiou energi til lokale industrivirksomheder og havde dermed en stor rolle i byens udvikling på den tid.

Links 
 Omtale af floden (på fransk)

Floder i Frankrig
Hauge Sø

Hauge Sø er en sø i Midtjylland, Silkeborg Kommune, der ligger i den vestlige ende af samme dal som Hinge Sø og Alling Sø. Et par hundrede meter vest for søen står en mindesten, opsat af digteren Thor Lange. Stenen står hvor man mener "Grathe Kapel" lå, hvor Svend Grathe ifølge overleveringen blev begravet, efter at han faldt i Slaget på Grathe Hede.

Eksterne kilder og henvisninger 

 Danmarks Søer, Søerne i Nordjyllands og Viborg Amter, af Thorkild Høy m.fl. 

Søer i Silkeborg Kommune
Maurice Sendak

Maurice Bernhard Sendak (født 10. juni 1928, død 8. maj 2012) var en amerikansk illustrator og børnebogsforfatter. Sendak skrev bøger og illustrerede mange andre forfatteres tekster. Han er særligt kendt for billedebogen Villy Vilddyr (på engelsk: Where the Wild Things Are) som udkom første gang i 1963 og siden er oversat til mange sprog. Den handler om den ulydige dreng Max, som bliver sendt i seng uden aftensmad af sin mor og derfor fantaserer sig væk til uhyrernes land, hvor han bliver lederen. Bogen er blevet filmatiseret i 2009 under navnet Villy Vilddyr - og landet med de vilde krabater.

Sendak modtog mange prestigefyldte priser for sine bøger, blandt andet H.C. Andersen-medaljen.

Han døde den 8. maj 2012 efter et hjerteanfald.

Referencer

Eksterne links 
 The Rosenbach Museum & Library – med udstilling af alle Sendaks tegninger 
 Interview med Maurice Sendak (realvideo-film) 
 PBS – American Masters (blandt andet videoklip)
 NPR – Conversation with Maurice Sendak (17 minutters lydoptagelse)
 Princeton University WebMedia Lectures (70 minutters video) fra 2000 
 Maurice Sendak-biografi og links (på engelsk)  
 

Børnebogsforfattere fra USA
Illustratorer fra USA
Alling Sø

Alling Sø er en lavvandet sø i Midtjylland, Silkeborg Kommune, der ligger i samme dal som Hinge- og Hauge Sø. Den menes at have navn efter Alling Kloster, hvis ruiner ligger ved søens østende. Syd for søen ligger Allingkloster Skov, og syd for den ligger Alling Skovgård.

I søen lever små bestande af ål, gedde, aborre, brasen og skalle.

Eksterne kilder og henvisninger 

 Danmarks Søer, Søerne i Nordjyllands og Viborg Amter, af Thorkild Høy m.fl. 

Søer i Silkeborg Kommune
Dorothy Gibson

Dorothy Gibson (17. maj 1889 – 17. februar 1946) var en amerikansk stumfilmsskuespiller. Hun var passager på Titanic.

Få måneder efter Titanics forlis indspillede hun filmen Saved From the Titanic.

Eksterne henvisninger 

 

Stumfilmskuespillere fra USA
Brugsvandscirkulation

Brugsvandscirkulation er et teknisk begreb som dækker over en del af brugsvands-rørsystemet i en bygning, som specifikt bruges til at holde temperaturen på det varme vand høj inde i rørsystemet. Derved reduceres tiden fra den varme vandhane bliver åbnet til vandet bliver varmt, hvilket dels sparer vand, dels sikrer at vandets temperatur holdes således at bakterievækst begrænses mest muligt.

I større bygninger varmes det varme brugsvand ofte op et centralt sted, i en eller flere varmtvandsbeholdere eller (sjældnere) i en eller flere varmevekslere. På grund af den store afstand fra varmecentralen til den fjerneste forbruger er det ofte nødvendigt at lade det varme vand cirkulere, således at man fra varmecentralen monterer to vandrør – et koldtvandsrør og et varmtvandsrør. Ved den (eller de) fjerneste forbruger(e) indbygger man derefter et tredje vandrør, som fører det varme vand tilbage til varmtvandsproduktionen.
Til dette brug monterer man en cirkulationspumpe, som skal være godkendt til brugsvand. Pumpen monteres som regel i nærheden af varmtvandsproduktionen, og pumper ind i denne.

Rørsystemer for brugsvandscirkulation 
Selve rørsystemet udføres som regel af de samme komponenter som resten af rørsystemet, dog som regel i mindre dimension. Der udføres ofte en form for reguleringsventiler i rørsystemet, som sikrer at temperaturen er tilstrækkelig i alle dele af rørsystemet:
 statiske ventiler, dvs. fastindstillede lukkeventiler (bruges efterhånden sjældent, da det medfører dårlig regulering og forhøjet energiforbrug)
 termostatiske ventiler (den mest brugte metode, som åbner afhængigt af temperaturen af det forbistrømmende vand)
 termostatiske ventiler med en elektrisk overstyringsmulighed. (som ovenfor, men med mulighed for temperaturgymnastik)

Temperaturgymnastik 
I de fleste større rørsystemer kan der være ønske om at kunne skrue op for temperaturen i kortere perioder, oftest med det formål at øge sikkerheden mod bakterievækst i rørsystemet. Det kan eksempelvis være tilfældet på hospitaler, hvor kravene til bakteriefrit vand er meget strenge. Ved brugsvandscirkulations-systemer skal reguleringsventilerne være egnede for dette brug.

Litteratur 
 Vand og Afløb Ståbi, Nyt Teknisk Forlag, 
 SBI-anvisning 234, Vandinstallationer – funktion og tilrettelæggelse, 
 SBI-anvisning 235, Vandinstallationer – dimensionering, 
 SBI-anvisning 236, Vandinstallationer – installationsdele og anlæg, 

VVS
Prong

Prong er et amerikansk heavy metal band fra New York.

Studiealbum 
 Force Fed (1989)
 Beg to Differ (1990)
 Prove You Wrong (1991)
 Cleansing (1994)
 Rude Awakening (1996)
 Scorpio Rising (2003)
 Power of the Damager (2007)
 Carved into Stone (2012)
 Ruining Lives (2014)
 X – No Absolutes (2016)
 Zero Days (2017)

Heavy metal-grupper
Punkgrupper fra USA
Alternative metal-grupper fra USA
Groove metal-grupper
Musikgrupper fra 1986
Unforgettable (tv-serie)

Unforgettable (tidligere med titlen The Rememberer) er en amerikansk kriminalitet / mysterium tv-serie, der havde premiere på CBS den 20. september 2011. Serien følger en kvindelig kriminalbetjent med en usædvanlig detaljeret hukommelse.

Unforgetable havde premiere på TV3 mandag d. 21 maj 2012.

Synopsis 

Den tidligere kriminalbetjent Carrie Wells havde egentligt droppet med at opklare forbrydelser. Carrie Wells lider af hyperthymesia, en sjælden lidelse, der giver hende en fotografisk hukommelse Hun bliver modvilligt en del af New York City Police Department s Queens drab enhed efter hendes tidligere kæreste og partner beder om hjælp med at løse en sag. Flytningen giver hende mulighed for at prøve at finde ud af den ene ting, hun ikke har været i stand til at huske, hvilket er hvad der skete den dag, hendes søster blev myrdet.

Referencer

Eksterne henvisninger 
 Officiel hjemmeside
 

Amerikanske tv-serier fra 2010'erne
Krimiserier fra USA
Tv-programmer fra CBS
Tv-programmer fra A&E
Hodja, Romeo, bohemen og den danske sang

Hodja, Romeo, bohemen og den danske sang, ofte blot omtalt som Den danske sang, er et opsamlingsalbum med Sebastian, udgivet i 1985, bestående af indspilninger fra perioden 1981-1985.

Albummet indeholder sange fra pladerne Stjerne til støv (1981), 80'ernes Boheme (1983) og Tusind og en nat (1984), samt to nye numre, "Den danske sang", der satiriserer over dominans af engelsksproget musik, samt "Afrika (vi er børn af samme jord)". Sidstnævnte var en støttesang til fordel for nødhjælp i Afrika i lighed med Nanna Lüders Jensens Afrika-sang fra samme år. Nummeret har vokale bidrag af Michael Falch og Lis Sørensen.

Endelig indeholder albummet nummeret "Topsy", der havde været brugt i Edward Flemings filmatisering af Leif Panduros De uanstændige og udgivet på single i 1983 med samme besætning som på 80'ernes Boheme, samt "Øbberbøvsangen", der var titelnummer i DR's komiske tv-serie Brødrene Øbberbøv.

Numre

Side 1 
 "Den danske sang" (5:16)
 "Afrika (vi er børn af samme jord)" (5:16)
 "Scheherazade" (remixet version) (4:25)
 "Sommerfuglen" (3:56)
 "Hodja fra Pjort" (3:33)
 "Stille før storm" (4:07)

Side 2 
 "Romeo" (5:08)
 "Øbberbøvsangen" (2:39)
 "Sangen om langfart" (3:29)
 "Topsy" (3:54)
 "80'ernes Boheme" (5:12)
 "Dans med mig" (4:21)

Noter

Litteratur 
 Bille, Torben (1984): Sebastian – Gøgleren, Knud og de andre. København: Forlaget Fremad.
 Bille, Torben (2009): Sebastian – når lyset bryder frem. København: Lindhardt og Ringhof.
 Eigtved, Michael (2004): Fuld af nattens stjerner – et portræt af Sebastian. København: Rosinante.

Eksterne henvisninger 
 Discogs – Sebastian – Den danske sang (12-05-2012)

Sebastian-album
Album fra 1985
Stephan El Shaarawy

Stephan El Shaarawy (;( 27. oktober 1992 i Savona) er en italiensk fodboldspiller som spiller for Serie A klubben AS Roma.

Karriere

Genoa 
Født I Savona af en Egyptisk far og en Italiensk mor, El Shaarawy kom på Serie A holdet Genoa i en alder af 13 år. Den 21 December 2008, hvor El Shaarawy var 16 år og 55 dage gammel, lavede han førsteholds debut for Genoa, hvor han spillede I en Serie A udekamp mod Chievo. Derved blev han den fjerde yngste spiller i Serie A’s historie. Det var hans eneste spillede kamp den sæson, men han var på bænken i mange andre kampe.

I Juni 2010 blev han lånt ud til Padova som var et Italiensk Serie B hold I hans låneperiode hos Padova, blev han hurtigt en nøglespiller, hvor han ledte Padova til playoffs finalen hvor Padova tabte til Novara.

AC Milan 
25 Juni 2011, skiftede El Shaarawy til den gigantiske Serie A fodboldklub AC Milan
.

Den 18 September 2011, fik El Shaarawy sin debut for Milan på Stadio San Paola, hvor Milan tabte 3-1 til Napoli i Serie A. Tre dage senere, efter at være kommet på banen som udskifter for den skadede Alexandre Pato, scorede han sit første mål og gav Milan en uafgjort kamp på 1-1 mod Udinese. El Shaarawy fik kun syv kampe i sine første seks måneder I klubben (spillede kun 175 minutter). Derved kom der rygter om at han skulle lånes ud for at få mere spilletid. Men en beslutning blev taget mellem Galliani (direktør i Milano), Allegri (daværende træner) og El Shaarawy selv at blive i klubben for den nærmeste fremtid. Efter det begydnte hans præstationer for Milan at forbedre sig. Det fik ham til at blive en af de højst vurderet unge spillere i Italien.

El Shaarawy lagde op til et mål fra Robinho i en 3-0 sejr mod Cesena i Serie A den 23. Januar 2012. Det var hans første assist i Milan farverne. Den 8. februar 2012, scorede El Shaarawy i et 1-2 nederlag imod Juventus. (som altså var første semi-finale ud af to i den Italienske Cup 2011/2012). Tre dage senere scorede han en vigtig vinder mod Udinese. Det var Udinese’s første hjemmekamp tabt i sæsonen og vendte også Milans dårlige form rundt.

AS Monaco 
Han er nu kommet til Monaco på et sæson lån

International karriere 
Spillede med det Italienske U-17 hold. Han deltog i både u-17 EM i 2009 og i 2009 FIFA U-17 Verdensmesterskaberne.

Han debuterede sammen med det italienske U-21 hold den 15. november 2011, i en kvalifikations kamp mod Ungarn.

Statistikker 

1Europa inkludere UEFA Europa League og UEFA Champions League.

Priser

Klub 
AC Milan
 Supercup Italien

Referencer

Eksterne henvisninger 

 
 Stephan El Shaarawy spillerprofil på AC Milans hjemmeside 

Fodboldspillere fra Italien
Fodboldspillere fra AC Milan
Fodboldspillere fra Genoa C.F.C.
Garner

Garner kan henvise til flere artikler:

Personer 
 Garner, Erroll – amerikansk jazzpianist og -komponist
 Garner, Holger – dansk forfatter
 Garner, James – amerikansk film- og tv-skuespiller
 Garner, Jay – amerikansk hærgeneral
 Garner, Jennifer – amerikansk skuespiller
 Garner, John N. – amerikansk politiker

Steder 
 Garner (Iowa) – en by i den amerikanske delstat Iowa
Fur Fighters

Fur Fighters er et spil udviklet af Bizarre Creations, og udgivet af Acclaim Entertainment til Dreamcast i år 2000, og senere kom den til Microsoft Windows.

Spillet var designet meget som en standard third-person shooter, men har brugt en masse søde små dyr som sine modstander. Som et resultat herfra, er spillet fuld af vold, meget tegneserie-agtig men uden at miste noget af dens intensitet.

I 2001 blev en udgivet en opdateret version til PlayStation 2 frigivet, som hed Fur Fighters: Viggos Revenge.

Computerspil fra 2000
PlayStation 2-spil
Dreamcast-spil
Jacob Birkler

Jacob Birkler (født 1974) er en dansk filosof, forfatter, debattør og foredragsholder og har
været medlem af Det Etiske Råd siden 2010 samt været formand for rådet fra 2011 til 2016, hvor han overlod posten til Gorm Greisen.

Uddannelse 
Jacob Birkler er cand. mag. i filosofi og psykologi fra Århus Universitet i 2000, ph.d. i medicinsk etik fra Det Sundhedsvidenskabelige Fakultet, Syddansk Universitet i 2009.

Karriere 
Jacob Birkler har arbejdet med etik og anvendt filosofi i sundhedsfaglig praksis og undervist på talrige sundhedsuddannelser. Forfatter til flere bøger og artikler, primært om etiske emner. Skribent i danske medier og deltager i radio- og TV-programmer. Formand for det Det Etiske Råd fra 2011 til 2016. Modtager af Ældrerådenes hæderspris i 2016. Medlem af repræsentantskabet for Landsforeningen Liv&Død.

Bøger 
Jacob Birkler har skrevet bøgerne:

 Omsorg - Når menneskelighed er et arbejde, Munksgaard (2023)
 Livets alfabet III - De store spørgsmål i små bidder, Eksistensen (2022)
 Livets alfabet II - De store spørgsmål i små bidder, Eksistensen (2021)
 Etik - dilemmaer, Munksgaard (2021)
 Videnskabsteori - En grundbog, Munksgaard (2021)
 Når tro kommer på tværs - Etiske dilemmaer mellem religion og samfund, Bibelselskabets Forlag (2021)
 Livets alfabet - De store spørgsmål i små bidder, Eksistensen (2020)
 Etik & finans, Frydenlund (2020)
 Etik - en grundbog, Munksgaard (2019)
 Pinlige øjeblikke, akavede situationer og dobbeltmoralske skrupler. Hverdagens etiske dilemmaer, Hans Reitzels Forlag (2019)
 Kreativ etik - Etisk design og designeretik, Hans Reitzels Forlag (2019)
 Den umoralske politiker, Gyldendal (2018)
 Etik i psykiatrien, Munksgaard (2018)
 Etik i ældreplejen, Munksgaard (2017)
 Overvågning i sundhedsvæsenet, Munksgaard (2016)
 Døden i et professionelt perspektiv - de svære valg, Nyt Nordisk Forlag (2015)
 Bogen om provokeret abort - perspektiver og udfordringer, Nyt Nordisk Forlag (2014)
 Helt uden grænser – etik og seksualitet, Munksgaard (2012)
 Den digitale patient, Munksgaard (2011)
 Filosofi og jordemoderkunst, UC Vest Press (2010)
 Etisk Håndværk, Munksgaard (2009)
 Etik som refleksion og handling, ph.d.-afhandling, Syddansk Universitet (2008)
 Nye veje til sygepleje, Munksgaard (2007)
 Etik i sundhedsvæsenet, Munksgaard (2006)
 Videnskabsteori – en grundbog, Munksgaard (2005)
 Filosofi & Sygepleje, Munksgaard (2003)

Jacob Birkler har desuden leveret bidrag til antologier og lærebøger samt forfatter til artikler i fagblade og videnskabelige tidsskrifter.

Priser 
 2016: Ældrerådenes hæderspris

Referencer

Eksterne henvisninger 
 Det Etiske Råd – Jacob Birkler
 Jacob Birkler – Dialektik – filosofi i praksis

Filosoffer fra Danmark
Faglitterære forfattere fra Danmark
Debattører fra Danmark
Dansksprogede forfattere fra Danmark
Argumentationsetik

Argumentationsetik er et apriori, værdi-frit praxeologisk argument for deontologisk libertariansk etik, udviklet af filosof og økonom af den østrigske skole Hans-Hermann Hoppe. Argumentet bygger på diskursetik – udviklet af Jürgen Habermas og Karl-Otto Apel – misesiansk praxeologi og økonomen Murray Rothbards politiske filosofi. Argumentationsetik hævder at non-aggressionsprincippet er en forudsætning for argumentation og derfor ikke rationelt kan benægtes.

Referencer 

Filosofi
Anarkokapitalisme
Libertarianisme
Stefan Myralf

Stefan Myralf (født 1959 i Vadstena, Sverige) er en dansk sejler.

Han er opvokset i Gentofte Kommune hvor Hellerup Sejlklub har været platformen for sejlsportskarrieren. Han har således vundet op til flere nationale såvel internationale mesterskaber i sejlads med både jolle og kølbåd.

Myralf har opnået flere rekorder i offshoresejladser – bl.a. Sydney to Hobart, Danmark Rundt, Sjælland Rundt, Fyn Rundt, Gotland Runt, Færdern Rundt.

Kilder 
 Stefan Myralf nu nordisk mester i OK-jolle 
 Stefan Myralf ny dansk mester i OK-jolle

Eksterne henvisninger 

Sejlsportsfolk fra Danmark
Non-aggressionsprincippet

Non-aggressionsprincippet (også kaldet non-aggressionsaksiomet) er et moralsk standpunkt, der hævder at aggression er umoralsk. Aggression defineres i denne kontekst som initiering af fysisk magt, eller truslen derom, mod en person eller en persons ejendom. Handlinger som tyveri, overfald og kidnapning er derfor i strid med non-aggressionsprincippet. I modsætning til pacifisme hævder non-aggressionsprincippet ikke, at selvforsvar er umoralsk, da selv-forsvar ikke er initiering, men reaktion.

Retfærdiggørelse 

Non-aggressionsprincippet er blevet afledt fra diverse filosofiske tilgange, bl.a.:

 Argumentationsetik: Nogle libertarianske tænkere afleder non-aggressionsprincippet, fra hvad de ser som nødvendige praxeologiske forudsætninger for enhver etisk diskurs – et argument der blev udtænkt af Hans-Hermann Hoppe. De påstår at det at argumentere for aggression, som defineret af non-aggressionsprincippet, er selvmodsigende. Blandt disse tænkere er Murray Rothbard og Stephan Kinsella.

 Konsekventialisme: Nogle tilhængere af non-aggressionsprincippet baserer deres støtte på regelutilitarisme eller regelegoisme. Disse fremgangsmåder påstår ikke, at krænkelser af non-aggressionsprincippet kan ses som værende objektivt umoralske, men at overholdelsen af princippet næsten altid medfører de bedste resultater, og at princippet derfor bør ses som en moralsk regel. Tilhængere af denne fremgangsmåde inkluderer David Friedman, Ludwig von Mises og Friedrich Hayek.

 Naturlige rettigheder: Nogle afleder non-aggressionsprincippet fra såkaldte "naturlige rettigheder", som de mener er en naturlig del af mennesket. Tænkere i naturretstraditionen inkluderer John Locke, Lysander Spooner og Murray Rothbard.

Indflydelse 
Selvom dets akademiske indflydelse har været begrænset, har det haft indflydelse på diverse højre-libertarianske bevægelser været signifikant.

Kritik 
Princippet er blevet kritiseret af akademikere, herunder libertarianske akademikere. Professor i filosofi, Matt Zwolinski, kritiserede det på basis af dets implikationer. Han skriver: "Suppose that by imposing a very, very small tax on billionaires, I could provide life-saving vaccination for tens of thousands of desperately poor children. Even if we grant that taxation is aggression, and that aggression is generally wrong, is it really so obvious that the relatively minor aggression involved in these examples is wrong, given the tremendous benefit it produces?".

Referencer

Eksterne henvisninger 
 The Non-Aggression Axiom of Libertarianism

Filosofi
Anarkokapitalisme
Libertarianisme